RÅDETS FORORDNING (EF) Nr. 1917/95 af 24. juli 1995 om visse foranstaltninger vedrørende import af forarbejdede landbrugsprodukter fra Island, Norge og Schweiz for at tage hensyn til resultaterne af Uruguay-rundens forhandlinger på landbrugsområdet

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113,

under henvisning til forslag fra Kommissionen, og

ud fra følgende betragtninger:

Inden for rammerne af præferenceaftalerne mellem Det Europæiske Fællesskab og henholdsvis Island, Norge og Schweiz er der gensidigt givet indrømmelser vedrørende visse forarbejdede landbrugsprodukter;

i henhold til disse aftaler kan parterne i forbindelse med import opkræve et variabelt element eller et fast beløb;

i henhold til Rådets afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994) (1), skal visse af de indrømmelser, der vedrører forarbejdede landbrugsprodukter, tilpasses fra den 1. juli 1995;

som følge heraf bør visse aspekter af de aftaler, der er indgået med Island, Norge og Schweiz, især protokollerne vedrørende forarbejdede landbrugsprodukter i bilaget til aftalerne, tilpasses for at bevare niveauet for de eksisterende gensidige præferencer;

med henblik herpå er der indledt forhandlinger med de pågældende lande for at nå til enighed om ændringerne af protokollerne; det var imidlertid ikke muligt at afslutte disse forhandlinger og gennemføre de nødvendige tilpasninger inden den 1. juli 1995;

det vil derfor være hensigtsmæssigt, at Det Europæiske Fællesskab iværksætter midlertidige autonome foranstaltninger, indtil forhandlingerne er afsluttet, så niveauet for de eksisterende gensidige præferencer opretholdes -

UDSTEDT FØLGENDE FORORDNING:

Artikel 1

1. Fra 1. juli til 31. december 1995 anvendes som de basisbeløb, der skal tages i betragtning ved beregningen af landbrugselementer og tillægstold ved indførsel af varer med oprindelse i Schweiz, de beløb, der er opført i bilag I til denne forordning.

2. Fra 1. juli til 31. december 1995 anvendes som de basisbeløb, der skal tages i betragtning ved beregningen af landbrugselementer og tillægstold ved indførsel af varer med oprindelse i Norge og Island, de beløb, der er opført i bilag II til denne forordning.

Artikel 2

Kommissionen vedtager først gennemførelsesbestemmelserne til denne forordning vedrørende iværksættelse af de landbrugselementer, der er nævnt i artikel 1, stk. 1 og 2, efter at have sikret sig, at der samtidig eller snarest derefter træffes tilsvarende foranstaltninger i henholdsvis Schweiz, Norge og Island.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1995.

På Rådets vegne

P. SOLBES MIRA

Formand

(1) EFT nr. L 336 af 23. 12. 1994, s. 1.

ANEXO I - BILAG I - ANHANG I - ÐÁÑÁÑÔÇÌÁ É - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I

>TABELPOSITION>

ANEXO II - BILAG II - ANHANG II - ÐÁÑÁÑÔÇÌÁ ÉÉ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II

>TABELPOSITION>